ประจำเดือนไม่มาได้สักประมาณ 4เดือนค่ะ ตรวจแล้วไม่มีการตั้งครรภ์ค่ะ มดลูกเคยตรวจแต่ก็ไม่มีความผิดปกติอะไร ไม่ได้อ้วนมากขึ้นหรือลดลง ไม่มีตกขาวหรือปวดท้อง เคยมีอาการแบบนี้แล้วค่ะ แต่รักษาด้วยยาเลื่อนประจำเดือน ครั้งแรกก็ได้ผล แต่ครั้งที่ 2 ไม่ได้ผล อาการแบบนี้ต้องรักษาด่วนไหมค่ะ
สวัสดีค่ะ การที่ประจำเดือนไม่มาถึง 4 เดือนนั้น น่าจะผิดปกติ ซึ่งอาจมีสาเหตุมาจาก-มีถุงน้ำหลายใบในรังไข่-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน ทำให้มีไข่ตกไม่สม่ำเสมอ-มีพังผืดในมดลูก ถ้าเคยขูดมดลูก-ความเครียด-โรคไทรอยด์-น้ำหนักตัวที่มากหรือน้อยผิดปกติแนะนำให้รีบไปพบสูตินรีแพทย์ และให้จดบันทึกประวัติการมีประจำเดือนไว้อย่างละเอียด เพื่อไปปรึกษาแพทย์ โดยอาจต้องมีการตรวจเพิ่มเติมเช่นอัลตราซาวน์หน้าท้อง ตรวจเลือดร่วมด้วย ในขณะนี้ ไม่ควรซื้อยาฮอร์โมนหรือยาสตรีใดๆมารับประทานหรือเหน็บช่องคลอดเองค่ะ